Kuopion museot

Guided tour: Museum Highlights
2025-07-08 14:00 - 14:45, 2025-07-11 14:00 - 14:45 (Europe/Helsinki) | Kuopion museo
The tour provides glimpses into the highlights of the permanent exhibitions in Kuopio Museum. Discussed topics range from archaeology to more recent cultural history in Northern Savonia, as well as the fascinating features of nature in Eastern Finland!
The tour takes approximately 45 minutes, and admission is included in the ticket price (15 € / 10 €, children under 18 years old for free).
Upcoming guided tours in English in our museums:

Friday July 11th at 2 PM: Museum Highlights (location: Kuopio Museum, Museokatu 1)
Tuesday July 15th at 1 PM: Old Kuopio Museum (location: Old Kuopio Museum, Kirkkokatu 22)
Tuesday July 22nd at 1 PM: Old Kuopio Museum (location: Old Kuopio Museum, Kirkkokatu 22)
Tuesday July 29th at 1 PM: Old Kuopio Museum (location: Old Kuopio Museum, Kirkkokatu 22)
Tuesday August 5th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 12th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 19th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 26th at 2 PM: Mythical Creatures – Secrets of the forest (location: Kuopio Museum, Museokatu 1)

KUMMAn satuhetket
2025-07-09 10:15 - 10:45, 2025-07-16 10:15 - 10:45 | KUMMA, Kauppakatu 35, Kuopio, 70100
Toivotamme teidät tervetulleiksi taianomaisiin satuhetkiin keskiviikkoisin 4.6. alkaen klo 10.15. Satuhetkiä kuullaan joka keskiviikko kesän ajan 30.7. asti. Satuhetket tarjoavat noin puolen tunnin ajan lapsille, ja miksi ei aikuisillekin, täydellisen mahdollisuuden uppoutua tarinoiden maailmaan, rentoutua ja päästää mielikuvitus lentämään.

Jokainen satuhetki on ainutlaatuinen kokemus, jossa lasten kirjallisuus vie kiehtoviin seikkailuihin ja taianomaisiin maailmoihin. Tule mukaan kuuntelemaan, nauramaan ja lumoutumaan pienellä kynnyksellä!

Yksittäisiltä asiakkailta ei vaadita ennakkoilmoittautumista, ryhmien on ilmoittauduttava ennakkoon numeroon 017 182633. Satuhetket sisältyvät KUMMAn pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Tervetuloa tarinoiden maailmaan!

Pörriäispaja
2025-07-09 10:30 - 12:30 | Kuopion museo
Pörriäisten ystävät huomio!
Keskiviikkona 9.7.2025 pääset tutustumaan pörriäisiin ja Kuopion museon viljelylaatikoihin Myyttiset – metsän kätköissä -näyttelyn hengessä. Työpajassa pääset maalaamaan kiviä pörriäisteemalla monitoimi- ja vihertilassamme. Maalauksen aikana opit pörriäisistä ja niiden merkityksestä ekosysteemillemme sekä tutustut pörriäisiin liittyviin loitsuihin.
Museolla on kiviä maalattavaksi (1 kpl/ henkilö), mutta voit halutessasi tuoda yhden oman kiven mukanasi. Museolle jätetyt kivet pääsevät koristamaan Kuopion museon ulkonäyttelytilassa olevia viljelylaatikoita.
Hinnoittelu:

Tuo oma kivi ja vie se mukanasi 0 €
Ota kivi museolta ja jätä se koristamaan museota 0 €
Ota kivi museolta ja vie mukanasi 2 €

Kesäistä kaupunkiviljelyä toteutetaan museon sisäpihalla ja Korttelimuseolla yhteistyössä Kuopion Luonnonystäväin Yhdistyksen (KLYY) aktiivien kanssa. Kuopion kaupunki on kansallisen kansallispuiston nimissä mahdollistanut viljelyyn tarvittavien tarvikkeiden hankinnan ja KLYY:n jäsenet huolehtivat viljelylaatikoiden hoitamisen omalla vapaaehtoistyöllään.

”Mehiläinen, ilman lintu,
käy mettä Mehtolasta,
simoa Tapiolasta
kipehille voitehiksi,
vammoille valenteheksi!”
SKVR VII3 loitsut 292. Ilomantsi. Ahlqvist B, n. 46.–46. [Puun jälki – Mehiläinen voiteita.]

Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Korttelimuseon leikkihetki
2025-07-09 12:00 - 13:00, 2025-07-16 12:00 - 13:00 | Korttelimuseo, Kirkkokatu 22, Kuopio, 70100
Millaisia leikkejä lapset leikkivät ennen? Tule Korttelimuseolle ottamaan selvää!
Leikitään yhdessä kesän ajan keskiviikkoisin klo 12–13 (18.6.– 20.8.2025).
Hyvällä säällä leikitään ulkona, sateella sisätiloissa. Kokoonnutaan Korttelimuseon päärakennuksen edessä (rakennus nro 2).
Leikkeihin on vapaa pääsy, ei ennakkoilmoittautumista.

Tytti Putkosen teokset heräävät eloon Maaginen -näyttelyssä
2025-07-09 13:00 - 13:15, 2025-07-16 13:00 - 13:15 | KUMMA, Kauppakatu 35, Kuopio, 70100
Tuhon jälkeen oli pitkään hiljaista. Lopulta elämä palasi.
Tuhkan peittämä maisema sai värejä. Ilmaantui uusia muotoja.
Elämän kipinä ei ollut koskaan sammunut. Suojaisissa koloissa, syvällä tuhon ulottumattomissa se oli hehkunut vaimeana, kun hävitys pyyhki entisen maan pinnalta.
Muodot kehittyivät edelleen. Vailla tarkoitusta ja päämäärää ne kasvoivat ja kurottivat kohti aurinkoa, joka ajan kuluessa alkoi jälleen lämmittää paksujen pilvien lomasta.
Alkoi varianttien aikakausi.
Tervetuloa Tytti Putkosen varianttien teosesittelyihin Maaginen -näyttelyyn!
Tytti Putkosen teokset, variantit, näyttävät ohi mennen staattisilta KUMMAn Maaginen -näyttelyssä. Todellisuudessa teokset kuitenkin liikkuvat ja ääntelehtivät, mutta vain henkilökunnan toimesta. Nyt sinulla on mahdollisuus nähdä teokset toiminnassa!
Putkosen teoksiin voi tutustua syvemmin teosesittelyissä, joka keskiviikko aina heinäkuun loppuun saakka. Teosesittelyt alkavat klo 13 ja kestävät noin 15 minuuttia.
Näyttelyyn KUMMAn pääsymaksun hinnalla: 10/5€, alle 18-vuotiaat ilmaiseksi sekä Museokortti että Kaikukortti käyvät maksuvälineiksi.

Myyttiset-näyttelyopastus
2025-07-09 14:00 - 14:45, 2025-07-12 14:00 - 14:45, 2025-07-16 14:00 - 14:45, 2025-07-19 14:00 - 14:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Suuri maalaustapahtuma
2025-07-10 10:00 - 13:00 | Korttelimuseo, Kirkkokatu 22, Kuopio, 70100
Kuvataideseura Arttiimi järjestää Kuopion korttelimuseossa maalaustapahtuman Suomen kuvataiteen päivänä 10.7. klo 10–13. Kesän akvarellimaalauspäivässä maalataan Korttelimuseon miljöötä ja vapaavalintaisia aiheita. Päivän ohjaaja ja vetäjä on akvarellisti Maiju Jääskeläinen. Mukaan oma tarvittava välineistö sekä istuin. Sateen sattuessa taidetta tehdään aitoissa.
Ilmoittautumiset ja lisätiedot:
jaaskelainenmaiju@gmail.com
(Mukaan voi tulla myös ilman ennakkoilmoittautumista suoraan paikan päälle.)
Tapahtuma on osa Kuopio250-juhlavuoden ohjelmistoa
Samana päivänä järjestetään maalaustapahtuma myös Kuopion pääkirjastossa klo 10–14
Järjestäjä: Suomen Akvarellitaiteen yhdistys ry/Kuopion alueosasto
Voit maalata kirjaston ala-aulassa tai ulkona vapaavalintaisia aiheita klo 10–14 välillä. Ota mukaan omat välineet. Tekniikka on vapaa. Jos maalaat ulkona, ilmoittaudu tapahtumaan ensin kirjaston aulassa.
Ilmoittautumiset ja lisätiedot:
mervi.korhonen@gmail.com
Tapahtumat ovat kaikille avoimia ja maksuttomia.
Päivän aikana syntyneistä maalauksista kootaan pop-up -näyttely pääkirjaston ala-aulaan 11.–12.7.2025.

Lasten torstai
2025-07-10 10:30 - 11:00, 2025-07-17 10:30 - 11:00 | Kuopion museo
Kesäkuun alusta elokuun puoleen väliin saakka torstaiaamupäivät on Kuopion museossa omistettu lapsille. Jokaisena torstaina klo 10.30–11.00 heille järjestetään Myyttiset-näyttelyyn liittyvää ohjelmaa. Ohjelmassa vuorottelevat:
Loitsupolku: Lorujen täyteinen näyttelykierros, joka sopii myös perheen pienemmille.
Loitsupolkuja järjestetään 5.6., 26.6., 17.7. sekä 7.8.
Jäniksen jäljillä: Tiedolla ja toiminnalla väritetty lyhyt opastus. Soveltuu etenkin esikouluikäisille ja nuorimmille koululaisille.
Jäniksen jäljillä -opastuksia järjestetään 12.6., 3.7., 24.7. ja 14.8.
Leikkihetki: Enemmän tai vähemmän näyttelyn teemaan liittyviä leikkejä kaikille leikki-ikäisille!
Leikkihetkiä järjestetään 19.6., 10.7. sekä 31.7.
Jotta mahdollisimman monet lapset pääsevät nauttimaan heille suunnatusta ohjelmasta, toivomme, että lapsen seurana olisi vain yksi aikuinen.
Ohjelma sisältyy museon pääsymaksuun: alle 18-vuotiaat lapset maksutta, aikuiset 15 €, alennettu hinta 10 €.

Suomen kuvataiteen päivä – Esittelyssä naistaiteilijat
2025-07-10 12:00 - 14:00 | KUMMA, Kauppakatu 35, Kuopio, 70100
Suomen kuvataiteen päivänä KUMMAlla järjestetään työpaja, joka keskittyy erityisesti Pohjois-Savoon vaikuttaneisiin naistaiteilijoihin. Työpaja järjestetään torstaina 10.7. klo 12-14 Maaginen -näyttelyn lämpiössä. Työpajaan voit osallistua KUMMAn pääsymaksun hinnalla; 10/5€, alle 18-vuotiaat ilmaiseksi sekä Museo- ja Kaikukortit käyvät maksuvälineiksi.
Työpajassa tuodaan esille naistaiteilijoiden asemaa taiteen historiassa sekä esitellään pienoiskuvia pääasiassa pohjoissavolaisten sekä pohjoissavolaisella taidekentällä vaikuttavien naistaiteilijoiden teoksista, joita löytyy KUMMAn taidekokoelmista.
Työpajassa pääset myös tutustumaan mm. Ateneumin taidepakkaan ja lisäksi sinulla on mahdollisuus jättää keräyslaatikkoon toiveesi, kenen kotimaisen kuvataiteilijan teoksen toivoisit näkeväsi tulevaisuudessa KUMMAn näyttelyissä.
Suomen kuvataiteen päivää vietetään vuosittain 10. heinäkuuta, Helene Schjerfbeckin syntymäpäivänä. Päivän tarkoituksena on lisätä kuvataiteen merkitystä ja arvostusta suomalaisessa kulttuurielämässä. Siispä tervetuloa arvostamaan kuvataidetta torstaina KUMMAlle!

Korttelimuseon kehruunäytös
2025-07-10 14:00 - 14:45, 2025-07-17 14:00 - 14:45 | Korttelimuseo, Kirkkokatu 22, Kuopio, 70100
Korttelilla kehrätään!
Millainen on kuidun tie langaksi perinteisin menetelmin? Korttelimuseolla se selviää, nimittäin kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Kesällä 2025 kehruunäytöksiä järjestetään torstaisin klo 14 alkaen seuraavina päivinä: 26.6., 3.7., 10.7., 17.7., 24.7., 31.7., 7.8., 14.8., 21.8. ja 28.8.
Mukaan pääsylipulla, tervetuloa!

Opastus: Rakkaudesta peruskallioon
2025-07-10 14:30 - 15:00 | KUMMA, Kauppakatu 35, Kuopio, 70100
Suomen kuvataiteen päivänä tarjoutuu upea mahdollisuus tulla tutustumaan syvemmin Anna Tahkolan teokseen Solid rock, my love, joka on esillä Maaginen -näyttelyssä. Opastuksessa keskitytään ainoastaan Anna Tahkolan teokseen sekä Jyri Pirisen ääniteokseen Heavy Sleep of Bedrock. Opastus alkaa klo 14.30 ja sen vetää Kaisa-Maria Remes. Opastukselle voi osallistua KUMMAn pääsymaksun hinnalla; 10/5€, 18-vuotiaat ilmaiseksi sekä Museo- ja Kaikukortit käyvät maksuvälineiksi.

Opastus: Säätyläiskodin saleista työläisten hellahuoneeseen
2025-07-11 13:00 - 14:00, 2025-07-18 13:00 - 14:00 | Korttelimuseo, Kirkkokatu 22, Kuopio, 70100
Kuopion korttelimuseon opastuksella tutustutaan elämänmenoon entisajan puutalo-Kuopiossa 1800-luvun lopulta 1930-luvulle saakka. Esitellyiksi tulevat muun muassa säätyläisperheen koti, kirjailija Minna Canthin salonki, useiden käsityöläisten asumukset sekä vanha apteekki.
Opastuksia järjestetään 4.7.–15.8.2025 perjantaisin klo 13.
Opastus sisältyy museon pääsymaksuun (8/5 €, alle 18-vuotiaat maksutta, Museokortti). Kesto noin 45 minuuttia.

Opastus: Talojen tarinoita
2025-07-12 13:00 - 14:00, 2025-07-19 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Opastus Maaginen -näyttelyyn (peruttu su 13.7.)
2025-07-13 14:00 - 15:00 | KUMMA, Kauppakatu 35, Kuopio, 70100
Sunnuntain 13.7. opastus on peruttu äkillisesti muuttuneen henkilöstötilanteen vuoksi. Pahoittelemme aiheutunutta harmia!
Tule mukaan kokemaan taiteen taika avoimelle opastukselle Maaginen -näyttelyyn! Ensimmäinen opastus järjestetään näyttelyn avajaisviikolla, sunnuntaina 18.5. klo 14. Tämän jälkeen opastuksia järjestetään 1.6. alkaen joka sunnuntai klo 14 näyttelyn loppuun saakka. Opastukseen voi osallistua KUMMAn pääsymaksulla 10/5 €, alle 18-vuotiaat ilmaiseksi. Museokortti käy maksuvälineeksi.
Maaginen on KUMMAn tulkinta maagisesta realismista, jossa ihme ja kumma, mittasuhteiden leikki, satu ja mystiikka kohtaavat todellisuuden. Näyttely leikittelee koolla, yllätyksellisyydellä, sekä satumaisilla tunnelmilla ja tummilla metsän maailmoilla. Näyttely tarjoaa kummallisen mahdollisuuden uppoutua ihmettelyyn, rinnakkaisiin todellisuuksiin sekä antaa mielikuvituksen virrata.

Savon Miekan avoimet harjoitukset
2025-07-13 14:00 - 17:00 | Korttelimuseo, Kirkkokatu 22, Kuopio, 70100
Kuopiolainen Savon Miekka ry harjoittelee historiallisia asetaitoja Korttelimuseon pihassa. Avoimissa harjoituksissa kuka tahansa pääsee testaamaan historiallista miekkailua ja tutustumaan yhdistyksen toimintaan.
Avoimet harjoitukset:
Su 13.7. klo 14–17
Su 3.8. klo 14–17

Guided Tour: Old Kuopio Museum
2025-07-15 13:00 - 13:45 | Korttelimuseo, Kirkkokatu 22, Kuopio, 70100
Step on a journey through the late 19th and early 20th centuries in Old Kuopio Museum!
During the tour you will learn how people of different backgrounds and trades lived and worked over a century ago in Kuopio. The charming old wooden houses and the lush courtyard of the museum block create a spectacular atmosphere for delving into a slice of Finnish history!
The tour lasts for approximately 45 minutes. Admission is included in the ticket price (8 € / 5 €, children under 18 years old for free).
Upcoming guided tours in English in Old Kuopio Museum:

Tuesday July 15th 2025 at 1 PM
Tuesday July 22nd 2025 at 1 PM
Tuesday July 29th 2025 at 1 PM

Guided tours in English in other museums in Kuopio:

Tuesday July 8th 2025 at 2 PM: Kuopio Museum highlights.
Friday July 11th 2025 at 2 PM: Kuopio Museum highlights.
Tuesday August 5th 2025 at 2 PM: Kuopio Museum: Mythical Creatures.
Tuesday August 12th 2025 at 2 PM: Kuopio Museum: Mythical Creatures.
Tuesday August 19th 2025 at 2 PM: Kuopio Museum: Mythical Creatures.
Tuesday August 26th 2025 at 2 PM: Kuopio Museum: Mythical Creatures.

Väinölänniemi – Myyttisiä maisemia ja puiden tarinoita
2025-07-16 15:30 - 17:15 | Kuopion museo
Tällä kaikille sopivalla kävelykierroksella tutustutaan Väinölänniemen monipuoliseen kaupunkiluontoon suomalaisen kansanperinteen ja mytologian näkövinkkelistä. Kävelykierros järjestetään yhteistyössä Kuopion Luonnon Ystäväin Yhdistyksen kanssa.
Lähtö Kuopion museolta klo 15.30. Kesto noin 1 h 45 min, kävelyä yhteensä noin 3 km. Säävaraus.
Pääsylippu 10 €, alle 18-vuotiaat maksutta.
Kävelykierroksen pääsymaksua ei voi kuitata Kaikukortilla tai Museokortilla.

Kuvitetaan kirjanäyttely -työpaja
2025-07-18 10:30 - 12:00 | Kuopion museo
Kuopion pääkirjaston lasten- ja nuortenosastolla järjestetään syksyllä Kuopion museon Myyttiset-näyttelyn innoittama Metsän ihmeet -kirjanäyttely.
Nyt kirjanäyttely etsii kynätaitureita kuvittajikseen. Tule loihtimaan ikioma haltijasi tai jokin muu metsän ihme Kuopion museon monitoimitilaan perjantaina 18.7. klo 10.30–12.00! Työpaja on kaikille avoin ja maksuton.

Sunnuntai-iltapäivä Snellmaneilla
2025-07-20 13:00 - 16:00 | J. V. Snellmanin kotimuseo, Snellmaninkatu 19, Kuopio, 70100
Tunnelmallinen J. V. Snellmanin kotimuseo avaa ovensa yleisölle sunnuntai-iltapäivällä 20. heinäkuuta! Ennakkoon lipun lunastaneet pääsevät vierailemaan kotimuseossa klo 13–16 välisenä aikana. Paikan päällä oleva henkilökuntamme vastaa mielellään kysymyksiin, ja kertoo lisätietoja kotimuseosta ja sen asukkaista.
Liput (10 €, alle 18-vuotiaat maksutta) ovat myynnissä Kuopion kaupungin verkkokaupassa sunnuntaihin 20.7.2025 klo 13 saakka. Pääsylippuja ei myydä paikan päällä.
J.V. Snellmanin kotimuseo tutustuttaa vieraansa noin 180 vuoden takaiseen kuopiolaisen säätyläisperheen elämänmenoon, sekä kansallisfilosofimme työhön paikallisen yläalkeiskoulun rehtorina ja uraauurtavana sanomalehtimiehenä.
Kotimuseoon pääsee harvoin käymään kesällä, joten kannattaa hyödyntää tämä tilaisuus!
